 **O B E C L e d n i c k  é R o v  n e**

####  Námestie slobody č. 32, 020 61 Lednické Rovne

 St-1575/2020/ UF1-A-10/Hý

**POKYN**

**starostu obce Lednické Rovne č. 3/2020**

**k preventívnym opatreniam v súvislosti so šíriacim sa koronavírusom COVID-19**

 Dňa 09.10.2020 zvolal starosta obce Lednické Rovne Krízový štáb obce Lednické Rovne v súvislosti so šírením koronavírusu COVID-19, pričom vydal nasledovné pokyny na vykonanie preventívnych opatrení na území obce Lednické Rovne.

**Obec Lednické Rovne vyzýva všetkých, aby v plnom rozsahu rešpektovali pokyny a opatrenia prijaté Krízovým štábom obce Lednické Rovne:**

**s platnosťou od 09.10. 2020.**

**Starosta obce PRIKAZUJE** s okamžitou platnosťou štatutárom a štatutárnym orgánom organizácií v zriaďovateľskej pôsobnosti obce, alebo organizáciám založeným obcou (organizácia), aby odo dňa nadobudnutia účinnosti tohto príkazu postupovali v zmysle jeho obsahu, a aby v rámci svojej pôsobnosti okamžite zabezpečili vykonanie príkazu a oboznámenie všetkých príslušných zamestnancov s obsahom tohto príkazu.

**Krízový štáb obce Lednické Rovne navrhol prijať nasledovné opatrenia:**

1./ Uzatvoriť detské ihrisko pri ZŠ na Schreiberovej ulici, na ostatné detské ihriská odporúča vyvesiť informáciu, aby verejnosť nepoužívala uvedené ihriská a športoviská s platnosťou od 09.10.2020

2./ Prevádzať 2 x týždenne dezinfekciu zdravotného strediska a verejných priestorov v obci, tak ako v prvej vlne korona vírusu.

3./ Obecnú políciu poveruje kontrolou dodržiavania protiepidemiologických opatrení v obci

4./ S okamžitou platnosťou až do odvolania ruší všetky kultúrne a spoločenské akcie v obci

5./ Od 12.10.2020 zatvorenie OcÚ Led.Rove a pracovníci budú vybavovať iba nevyhnutné prípady po predchádzajúcom telefonickom alebo  emailovom dohovore.

6./ Základná a materská škola dodržiavajú opatrenia Úradu verejného zdravotníctva.

7./ Odporúča seniorom a zdravotne nezvýhodneným občanom, aby obmedzili pohyb na verených priestoroch a v prípade potreby kontaktovali OcÚ Led.Rovne

8./ Zabezpečiť automatickú dezinfekciu rúk na zdravotné stredisko a OcÚ LR.

Informácie obce Lednické Rovne ku koronavírusu COVID-19 nájdete na stránke obce [www.lednickerovne.sk](http://www.lednickerovne.sk) .

Tento pokyn nadobúda účinnosť dňom jeho zverejnenia a platí do odvolania.

V Lednických Rovniach, 09.10.2020

 Mgr. Marian Horečný

 starosta obce

●

­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel. E-mail

042/4693 501, 4693 502 starosta@lednickerovne.sk